# Bjelipotok

### A Wikipédiából, a szabad lexikonból.

Bjelipotok (1899-től 1920-ig Árvafejérpatak, szlovákul Oravský Biely Potok) község Szlovákiában, a Zsolnai kerület Alsókubini járásában.

## [szerkesztés] Fekvése

Alsókubintól 25 km-re északkeletre a Nyugati-Tátrában a Sztudena-völgyben fekszik, Zuberectől 6 km-re északnyugatra.

## [szerkesztés] Története

Bjelipotok az első település, melyet a Sztudena-völgyben alapítottak. 1556-ban említik először, első lakói a közeli hegyekben élő pásztorok és árvai várjobbágyok, voltak, akik a 16. században telepedtek meg. 1596-ban csak 6 jobbágyház állt a faluban és a 17. század elejére csaknem elnéptelenedett. 1615-ben Árva ura Thurzó György letelepedést és legelőt biztosított itt a környékbeli pásztoroknak. 1626-ban már 35 gazda, összesen mintegy 180 ember élt a településen. A 17. században a hadak többször is feldúlták és tűzvész is sokszor pusztította. A sok csapás ellenére azonban a falu lakossága a 18. században tovább növekedett, 1754 és 1764 között teljesen benépesült. Mivel a terméketlen föld nem adott elég megélhetést, a lakosok a pásztorkodás mellett főként kőfaragással és idénymunkákkal keresték kenyerüket. Az 1787-es első népszámláláskor 132 ház állt a faluban 703 lakossal. Virágzott a kézművesipar is, főként a papírgyártás, fafaragás és fazekasság. A fejlődést a 19. század elején kitört kolerajárvány szakította meg, a század végén sokan vándoroltak ki Amerikába a jobb megélhatés reményében. 1910-ben 681, túlnyomórészt szlovák lakosa volt. A trianoni békeszerződésig Árva vármegye Vári járásához tartozott.

## [szerkesztés] Nevezetességei

- Szent István királynak szentelt római katolikus temploma 1800-ban épült, 1892-ben és 1945 után megújították. Freskóit Hanula József festette.

## [szerkesztés] Külső hivatkozások

- Hivatalos oldal
- Orawa.sk
- Községinfó
- Bjelipotok Szlovákia térképén

A Turdossini járás települései
Turdossin (Tvrdošín) Bjelipotok (Oravský Biely Potok) · Brezovica · Csimhova (Čimhová) · Habovka · Hladovka · Ljeszek (Liesek) · Nizsna (Nižná) · Podbjel (Podbiel) · Stepanó (Štefanov nad Oravou) · Szuchahora (Suchá Hora) · Trsztena (Trstená)· Vitanova (Vitanová) · Zábidó (Zábiedovo) · Zuberec

A lap eredeti címe "http://hu.wikipedia.org../../../b/j/e/Bjelipotok.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Galego
- Polski
- Slovenčina